Акрамя таго, доўгі час чытаў лекцыі ў гарадскім інстытуце павышэння кваліфікацыі настаўнікаў, што таксама стымулявала да самаразвіцця. У сакавіку гэтага года выдавецтвам “Народная асвета” будзе выдадзена мая кніга “Матэматыкі ў школе многа не бывае”, у якой сабраны ўсе работы, напісаныя за гады працы ў школе, у тым ліку і тое, што было надрукавана ў “Настаўніцкай газеце”. Канечне, у кнізе будзе прадстаўлены метад прамавугольнага тэтраэдра, яшчэ вытрымка са зборніка задач па геаметрыі для 10 класа. Гэты зборнік выдаваўся ў 1972 годзе і быў сярод настаўнікаў вельмі папулярным. З таго часу яго не перавыдавалі. Думаю, карысць ад прапанаваных задач будзе і вучням, і настаўнікам.